ເຄັນຢາ ຖອນໂຕ ອອກຈາກ ​​​ສານ​ອາຍາ ​ນາໆ​ຊາດ (ວີດີໂອ)
ຜູ້​ນໍາ​ສ່ວນ​ໃຫຍ່​ສະພາ ທ່ານ Aden Duale ກ່າວ​ວ່າ ການ​ອອກ​ຈາກ​ສານ​ອາຍາ​ນາໆ​ຊາດ (ICC) ອາດ​ຈະ​ເປັນ​ການ ກູ້ໜ້າ” ​ເຄນ​ຢາ​ເອົາ​ໄວ້
ສະພາ ເຄນຢາ ໄດ້ລົງຄະແນນສຽງໃຫ້ປະເທດຖອນອອກຈາກ ສານອາຍານາໆຊາດ ບ່ອນທີ່ ປະທານາທິບໍດີ Uhuru Kenyatta ແລະຜູ້ຮອງຂອງທ່ານ ມີກໍານົດຈະຖືກສອບສວນ ການກະທໍາຜິດຕ້ານມະນຸດສະທໍາ ການລົງຄະແນນສຽງໃນວັນພະຫັດວານນີ້ ມີຄວາມເຄັ່ງຕືງ ແລະບັນດາຜູ້ແທນບາງຄົນໄດ້ພາກັນຢ່າງອອກ ເຖິງແມ່ນວ່າ ເຄນຢາ ມີການຖອນໂຕອອກຈາກສານ ຢ່າງເປັນທາງການກໍ ດີ ບົດບາດດັ່ງກ່າວຈະບໍ່ເປັນຜົນສະທ້ອນ ຕໍ່ການການສອບ ສວນດັ່ງກ່າວ ຜູ້ນໍາສ່ວນໃຫຍ່ສະພາ ທ່ານ Aden Duale ກ່າວວ່າ ການອອກຈາກສານອາຍານາໆຊາດ (ICC) ອາດຈະເປັນການ ກູ້ໜ້າ” ເຄນຢາເອົາໄວ້ ທັງຈະປົກປ້ອງປະຊາຊົນ ແລະອະທິປະໄຕຂອງປະເທດນໍາ ປະທານາທິບໍດີ Kenyatta ແລະຜູ້ລອງທ່ານ William Roto ທັງສອງໄດ້ຖືກກ່າວຫາວ່າເປັນຜູ້ຍຸຍົງສ້າງຄວາມຮຸນແຮງ ຫລັງຈາກການເລືອກຕັ້ງ ເຄນຢາ ໃນປີ 2007 ອັນເປັນລະຍະຂອງຄວາມບໍ່ສະຫງົບ ທີ່ເຮັດໃຫ້ປະມານ 1,200 ຄົນໄດ້ເສຍຊີວິດ ທັງສອງທ່ານກ່າວວ່າ ເຂົາເຈົ້າ ບໍ່ມີຄວາມຜິດຫຍັງ ແຕ່ເຂົາເຈົ້າໄດ້ສາບານວ່າຈະໃຫ້ການ ຮ່ວມມືກັບ ສານອາຊາຍາກໍາສົງຄາມ ທີ່ກຸງ Hague ການສອບສວນທ່ານ Ruto ມີກໍາໜົດ ເລີ້ມໃນອາທິດໜ້ານີ້ ຕິດ ຕາມມາດ້ວຍການຕ້ານ ທ່ານ Kenyatta ທີ່ມີກໍາໜົດໃນເດືອນ ພະຈິກ ບັນດາໄອຍະການ ສານອາຊາຍະກໍາສົງຄາມ ກ່າວວ່່າ ຍາດຕິພີ່ນ້ອງຂອງຜູ້ເຄາະຮ້າຍ ໄດ້ຮັບການຂູ່ຂວັນ ແລະສະເໜີຄາຈ້າງ ສິນບົນ ເພື່ອໃຫ້ດັດແປງຄໍາໃຫ້ການຂອງເຂົາເຈົ້າ